text: 
  Man indkvarteres i hytter med fire ferieboligeri hver og maksimalt 
  seks personer i hver bolig. Priser fra 1.095 kr. og med i prisen er
   bus fra Fyn og Jylland, overfart Frederikshavn-Göteborg, bus til 
  Branäs og dansk skiguide.
  
  Jul i Norge
  
  Traditionen tro har Norsk Rejsebureau jule- og nytårsrejser til Norge. 
  Til Gausdal Høifjellshotell og til Kampsæter og Ruten Fjellstue. 
  Rejserne er med DFDS til Oslo og med bus derfra til Guldbrandsdalen.
  
  Rejsen plus fem dage med fuldpension i juleugen på Gausdal koster 
  4.415 kr. for en voksen i dobbeltværelse med bad og toilet. Børn 
  under 16. år pr. en voksen i dobbeltværelset koster 450 kr.. Det kan
   blive billigere, hvis man f.eks. bor i tre- eller firekøjers 
  kahytter på båden, og dyrere, hvis man f.eks. vil bo i hotellets 
  luksusafdeling. Til Alperne i egen bil
  
  Foretrækker man selv at køre på skiferie, så formidler Dansk Fri 
  Ferie, Valby, en række lejligheder i de kendte, men også i de mindre
   kendte skisportssteder i Østrig, Frankrig, Schweiz og Italien.
  
  
  
  